Ijtimoiy soliqni taqsimlash, pensiya va boshqa toʻlovlarni toʻlash uchun ajratilgan xarajatlarni qoplash tartibi toʻgʻrisidagi nizomni tasdiqlash haqida
(resolution, 2023-12-14)

Mamlakatimizda keksa va mehnatga layoqatsiz fuqarolarga davlat xizmatlarini koʻrsatish tizimi bosqichma-bosqich isloh qilinib, pensiya tayinlash tartibini soddalashtirish, raqamlashtirish, ortiqcha byurokratik toʻsiqlarni bartaraf etish, pensiya taʼminoti tizimida davlat xizmatlarini koʻrsatish sifatini tubdan yaxshilash hamda aholini ijtimoiy himoya qilishni yanada kuchaytirish, ijtimoiy adolat tamoyillaridan kelib chiqib, ularni moddiy jihatdan qoʻllab-quvvatlash borasida tizimli chora-tadbirlar amalga oshirilmoqda. Fuqarolarning davlat pensiya taʼminoti sohasidagi qonunchilik hujjatlarini takomillashtirish, shuningdek, Oʻzbekiston Respublikasi Prezidentining “2022 — 2026-yillarga moʻljallangan Yangi Oʻzbekistonning Taraqqiyot strategiyasi toʻgʻrisida” 2022-yil 28-yanvardagi PF-60-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Prezidentining 2022-yil 28-yanvardagi PF-60-son Farmoni bilan tasdiqlangan 2022 — 2026-yillarga moʻljallangan Yangi Oʻzbekistonning Taraqqiyot strategiyasining: a) 53-maqsadida majburiy ijtimoiy kafolatlar boʻyicha qonunchilikni tizimlashtirish va takomillashtirish, belgilangan ijtimoiy himoyaning qatʼiy taʼminlanishini nazorat qilish; b) 54-maqsadida pensiya taʼminoti tizimini takomillashtirish belgilanganligi maʼlumot uchun qabul qilinsin. 2. Quyidagilarni nazarda tutuvchi Ijtimoiy soliqni taqsimlash, pensiya va boshqa toʻlovlarni toʻlash uchun ajratilgan xarajatlarni qoplash tartibi toʻgʻrisidagi nizom 1-ilovaga muvofiq tasdiqlansin: ijtimoiy soliqni toʻlash, undirish va taqsimlash tartibi; imtiyozli asoslarda va muddatidan oldin tayinlangan yoshga doir pensiyalarni toʻlashga yoʻnaltirilgan mablagʻlarni yuridik shaxslar tomonidan qoplash tartibi; xodimlarning mehnat vazifalarini bajarish bilan bogʻliq holda mehnatda mayib boʻlish va kasb kasalligi oqibatida qonunchilik hujjatlariga asosan tayinlangan boquvchisini yoʻqotganlik va nogironlik pensiyalarini qoplash tartibi; yuridik shaxslar tomonidan nogironligi boʻlgan 16 yoshgacha bolalarning qonuniy vakiliga qoʻshimcha dam olish kunlari uchun qoʻshimcha toʻlov xarajatlarini moliyalashtirish tartibi. 3. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. 4. Oʻzbekiston Respublikasi Iqtisodiyot va moliya vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Mazkur Nizom ijtimoiy soliqni taqsimlash, pensiya va boshqa toʻlovlarni toʻlash uchun ajratilgan xarajatlarni qoplash tartibini belgilaydi. 2. Ijtimoiy soliq toʻlovchilar, soliq solish obyekti, soliq solinadigan baza, imtiyozlar, ularni hisoblab chiqarish, toʻlash va taqsimlash tartibi Oʻzbekiston Respublikasining Soliq kodeksi va boshqa qonunchilik hujjatlari bilan belgilanadi. 3. Ijtimoiy soliqni Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi (keyingi oʻrinlarda — Pensiya jamgʻarmasi), Oʻzbekiston Respublikasi Bandlikka koʻmaklashish davlat jamgʻarmasi va Aholini tadbirkorlikka jalb qilish jamgʻarmasi hamda Oʻzbekiston Kasaba uyushmalari Federatsiyasi oʻrtasida taqsimlash miqdorlari Oʻzbekiston Respublikasi Prezidentining hujjatlari bilan belgilanadi. 4. Yuridik shaxslar xodim Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni (keyingi oʻrinlarda — Qonun) 7-moddasida nazarda tutilgan pensiya yoshiga yetguniga qadar Qonunning 12-moddasi “b” bandiga muvofiq tayinlangan pensiyalar boʻyicha xarajatlarni qoplaydigan toʻlovni 100 foiz miqdorida, lekin ushbu Nizomda nazarda tutilgan minimal miqdordan kam boʻlmagan miqdorda Pensiya jamgʻarmasiga oʻtkazadilar. 5. Ijtimoiy soliq soliq toʻlovchilar tomonidan hisobot oyi uchun hisoblangan ish haqi fondi va soliq stavkalaridan kelib chiqqan holda, mustaqil ravishda hisoblab chiqariladi. Ijtimoiy soliq yuridik shaxslar tomonidan qoʻshimcha toʻlov, bolalar sogʻlomlashtirish oromgohlari va sanatoriy-profilaktoriylarning taʼminoti uchun biror-bir chegirmalarsiz hisoblab yozilgan summaning toʻliq hajmida oʻtkaziladi. 6. Ijtimoiy soliqni toʻlash uchun mablagʻlar yuridik shaxslar tomonidan qonunchilik hujjatlarida belgilangan tartibda Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida (keyingi oʻrinlarda — Gʻaznachilik qoʻmitasi) ochilgan Yagona gʻazna hisobvaragʻiga oʻtkaziladi. 7. Gʻaznachilik qoʻmitasi Yagona gʻazna hisobvaragʻiga kelib tushgan va daromadlar boʻyicha tegishli shaxsiy gʻazna hisobvaraqlarida aks ettirilgan ijtimoiy soliq summalarini qonunchilik hujjatlarida belgilangan miqdorlarda avtomatik tarzda axborot tizimi orqali quyidagilarga taqsimlaydi: Pensiya jamgʻarmasiga; Oʻzbekiston Respublikasi Bandlikka koʻmaklashish davlat jamgʻarmasi va Aholini tadbirkorlikka jalb qilish jamgʻarmasiga; Oʻzbekiston Kasaba uyushmalari Federatsiyasi va uning hududiy kengashlariga. 8. Oʻzbekiston Respublikasi Bandlikka koʻmaklashish davlat jamgʻarmasi va Aholini tadbirkorlikka jalb qilish jamgʻarmasiga ijtimoiy soliq boʻyicha ajratmalarning bir qismi koʻrinishida kelib tushgan mablagʻlar qonunchilik hujjatlariga muvofiq belgilangan tartibda taqsimlanadi. 9. Oʻzbekiston Kasaba uyushmalari Federatsiyasi va uning hududiy kengashlariga ijtimoiy soliq boʻyicha ajratmalarning bir qismi koʻrinishida kelib tushgan mablagʻlar quyidagi tartibda taqsimlanadi hamda sarflanadi: kelib tushgan mablagʻlar umumiy miqdorining 70 foizi Oʻzbekiston Kasaba uyushmalari Federatsiyasining hududiy kengashlarida qoladi va ular tomonidan tasdiqlangan budjetlarga muvofiq sarflanadi; kelib tushgan mablagʻlar umumiy miqdorining 30 foizi Oʻzbekiston Kasaba uyushmalari Federatsiyasiga mablagʻlarning keyinchalik belgilangan tartibda sarflanishi uchun oʻtkaziladi. 10. Yuridik shaxslarning xodimlaridan davolanish va dam olishga yoʻllanmalar uchun qisman undiriladigan mablagʻlar xizmat koʻrsatuvchi tijorat banklari tomonidan Oʻzbekiston Kasaba uyushmalari Federatsiyasining hududiy kengashlarining ikkilamchi depozit hisobvaraqlariga kirim qilinadi, kelib tushgan mablagʻlar keyinchalik ushbu Nizomning 9-bandida belgilangan tartibda taqsimlanadi. 11. Gʻaznachilik qoʻmitasi tomonidan har kuni real vaqt rejimida kelib tushgan ijtimoiy soliqqa oid maʼlumotlar elektron shaklda axborot-kommunikatsiya texnologiyalaridan foydalangan holda, Oʻzbekiston Respublikasi Iqtisodiyot va moliya vazirligiga, Pensiya jamgʻarmasiga, Vazirlar Mahkamasi huzuridagi Soliq qoʻmitasiga, Oʻzbekiston Respublikasi Bandlikka koʻmaklashish davlat jamgʻarmasi va Aholini tadbirkorlikka jalb qilish jamgʻarmasiga hamda Oʻzbekiston Kasaba uyushmalari Federatsiyasiga taqdim etiladi. 12. Yuridik shaxslar ijtimoiy soliq toʻlanishi boʻyicha hisob-kitoblarni oʻzlari soliq toʻlovchi sifatida roʻyxatga olingan soliq xizmati organlari bilan birgalikda yuritadi. 13. Yuridik shaxslar ish haqi shaklidagi daromadlardan ijtimoiy soliq summasini belgilangan tartibda hisoblab yozadilar va uni quyidagi buxgalteriya oʻtkazmasi bilan aks ettiradilar: a) ish haqi shaklidagi daromadlardan ijtimoiy soliq summalari xarajatlarni hisobga olish hisobvaraqlarida (2000, 2300, 2500, 2600, 2700, 9400) 6520 “Maqsadli davlat jamgʻarmalariga toʻlovlar” hisobvaragʻi krediti boʻyicha aks ettiriladi; b) tegishli qoʻshimcha toʻlovlarning talab qilingan summalari; 6710 “Xodimlar bilan mehnatga haq toʻlash boʻyicha hisob-kitoblar” hisobvaragʻida 4890 “Boshqa debitorlarning qarzlari” hisobvaragʻi debeti boʻyicha aks ettiriladi; v) tegishli mablagʻ summalarining Pensiya jamgʻarmasidan kelib tushishi 4890 “Boshqa debitorlarning qarzlari” hisobvaragʻida mablagʻlarni hisobga oluvchi hisobvaraqlarning debeti boʻyicha aks ettiriladi; g) xodimlarga tegishli qoʻshimcha toʻlov boʻyicha mablagʻlar summasi toʻlovi mablagʻlarni hisobga olish hisobvaraqlarida 6710 “Xodimlar bilan mehnatga haq toʻlash boʻyicha hisob-kitoblar” hisobvaragʻining debeti boʻyicha aks ettiriladi. 14. Yuridik shaxslarning buxgalteriya hisobida ish haqi shaklidagi daromadlardan ijtimoiy soliqning hisoblab yozilishi va oʻtkazilishi, shuningdek, qoʻshimcha toʻlov toʻlash bilan bogʻliq xarajatlarning aks ettirilishi har oyda hisobot davridan keyingi oyning oʻn beshinchi kunidan kechiktirmay, yil yakunlari boʻyicha esa — keyingi yilning 15-fevralidan kechiktirmay amalga oshiriladi. 15. Soliq har oyda soliq hisobotini taqdim etish muddatlaridan kechiktirmay toʻlanadi. 16. Oʻzbekiston Respublikasi Kambagʻallikni qisqartirish va bandlik vazirligi, Pensiya jamgʻarmasi ijro etuvchi apparati va Oʻzbekiston Kasaba uyushmalari Federatsiyasi har chorakda Iqtisodiyot va moliya vazirligiga ijtimoiy soliq boʻyicha kelib tushgan mablagʻlar va ularning sarflanishi toʻgʻrisida yigʻma hisobot taqdim etadi. 17. Oʻzbekiston Respublikasi Iqtisodiyot va moliya vazirligi ijtimoiy soliq boʻyicha kelib tushgan mablagʻlar va ularning sarflanishiga taalluqli qoʻshimcha maʼlumotlarni Kambagʻallikni qisqartirish va bandlik vazirligi hamda Oʻzbekiston Kasaba uyushmalari Federatsiyasidan talab qilish huquqiga ega. 18. Pensiya jamgʻarmasiga Qonunning 12-moddasi “b” bandi va 14-moddasiga muvofiq, shuningdek, xodimlarning mehnat vazifalarini bajarish bilan bogʻliq holda mehnatda mayib boʻlish va kasb kasalligi oqibatida tayinlangan boquvchisini yoʻqotganlik va nogironlik pensiyalarini toʻlashga sarflangan xarajatlar Qonunning 66-moddasi ikkinchi va uchinchi qismlari asosida qoplanadi. Soliq organlari soliq toʻlovchining shaxsiy kartochkasida Pensiya jamgʻarmasining tuman (shahar) boʻlimlari tomonidan Qonunning 12-moddasi “b” bandi va 14-moddasiga muvofiq tayinlangan pensiyalar, xodimlarning mehnat vazifalarini bajarish bilan bogʻliq holda mehnatda mayib boʻlish va kasb kasalligi oqibatida tayinlangan boquvchisini yoʻqotganlik va nogironlik pensiyalarini toʻlashga sarflangan xarajatlar toʻgʻrisidagi maʼlumotlar asosida toʻlangan va hisoblangan summalarni aks ettirish orqali budjet tizimiga tushumlar, shu jumladan, penya va jarimalar hisobini yuritadi. 19. Yuridik shaxslar har yili 1-fevralga qadar xodim Qonunning 7-moddasida nazarda tutilgan pensiya yoshiga yetguniga qadar Qonunning 12-moddasi “b” bandiga muvofiq tayinlangan pensiyalarni oldingi yil uchun toʻlashga sarflangan Pensiya jamgʻarmasining haqiqiy xarajatlarini toʻliq qoplaydi. Koʻrsatib oʻtilgan xarajatlarni yuridik shaxs oʻzi soliq toʻlovchi sifatida roʻyxatga olingan soliq xizmati organlarining xizmat koʻrsatuvchi tijorat banklarida ochilgan Pensiya jamgʻarmasining tegishli daromadlar tranzit hisobraqamlariga oʻtkazadi. Agar koʻrsatib oʻtilgan pensiyalarni toʻlashga sarflangan oldingi yil uchun Pensiya jamgʻarmasining haqiqiy xarajatlari aniqlanadigan qoplash uchun zarur summalarning minimal miqdoridan kam boʻlsa, qoplash uchun zarur summalarning minimal miqdori toʻlanadi. Yuridik shaxslar hisobot yilining 1-fevralidan kechikmagan holda, oʻzlari soliq toʻlovchi sifatida roʻyxatga olingan soliq xizmati organlariga ushbu Nizomga 1-ilovaga muvofiq shakldagi hisob-kitobni taqdim etadi. 20. Qonunning 12-moddasi “b” bandiga muvofiq tayinlangan pensiyalarni toʻlashga sarflangan xarajatlarni qoplash uchun zarur summalarning minimal miqdori quyidagi tartibda aniqlanadi: Qonunning 12-moddasi “b” bandida nazarda tutilgan ish joylariga ega boʻlgan yuridik shaxslar ana shunday ish oʻrinlarining roʻyxatini, kasblar, lavozimlar nomini, ushbu ish joylarida ishlovchi ishchilarning yillik oʻrtacha sonini, ish oʻrinlarini mehnat sharoitlari va asbob-uskunalarning jarohatlash xavfliligi yuzasidan attestatsiyadan oʻtkazish natijalarini hisobga olgan holda aniqlaydilar; ushbu ish joylaridan yil davomida imtiyozli shartlarda pensiyaga chiqadigan xodimlarning soni ularning yillik oʻrtacha sonining 3 foizi miqdorida qabul qilinadi. Qonunning 31-moddasiga muvofiq ularga tegishli pensiya miqdorini aniqlash uchun koʻrsatib oʻtilgan kasblarda ishlagan xodimlarning oʻrtacha oylik ish haqi oldingi yil maʼlumotlari boʻyicha hisoblab chiqariladi. Pensiya miqdori koʻrsatib oʻtilgan oʻrtacha oylik ish haqining 60 foiziga teng boʻladi. 21. Pensiya jamgʻarmasining yuridik shaxs soliq hisobiga qoʻyilgan joydagi hududiy boshqarmasi va tuman (shahar) boʻlimi koʻrsatib oʻtilgan pensiyalarni toʻlashga sarflangan oldingi yil uchun Pensiya jamgʻarmasining amaldagi xarajatlari toʻgʻrisidagi maʼlumotlarning umumiy toʻplamini, jumladan, Pensiya jamgʻarmasining pensionerlarni hisobga olish joyidagi hududiy boshqarmalaridan va tuman (shahar) boʻlimlaridan olingan maʼlumotlarni hisobga olgan holda chiqaradi va pensiya toʻlangan yildan keyingi yilning 10-yanvariga qadar uni tegishli yuridik shaxsga yetkazadi. Yuridik shaxs tegishli maʼlumotlar olingan kundan boshlab oʻn kun muddatda koʻrsatib oʻtilgan pensiyalarni toʻlashga sarflangan oldingi yil uchun Pensiya jamgʻarmasining amaldagi xarajatlarini solishtirib chiqishi shart. Pensiya jamgʻarmasining tuman (shahar) boʻlimlari har yili Qonunning 12-moddasi “b” bandiga muvofiq pensiya toʻlangan yildan keyingi yilning yigirmanchi yanvariga qadar yuridik shaxs oʻzi soliq toʻlovchi sifatida roʻyxatga olingan soliq xizmati organlariga axborot-kommunikatsiya texnologiyalaridan foydalangan holda, oʻtgan yilda pensiyalarni toʻlashga sarflangan xarajatlar haqida maʼlumotni taqdim etadi. Pensiya jamgʻarmasining tuman (shahar) boʻlimlari tomonidan, jumladan, axborot-kommunikatsiya texnologiyalaridan foydalangan holda taqdim etilgan pensiyalarni toʻlashga sarflangan xarajatlar haqidagi maʼlumot yuridik yoki jismoniy shaxslarning shaxsiy hisobvaragʻida ushbu Nizomning 19-bandida koʻzda tutilgan muddatda toʻlanishi lozim boʻlgan summa sifatida aks ettiriladi. Bunda hisob-kitob boʻyicha toʻlanishi lozim boʻlgan summa toʻlangan pensiya summasidan kam boʻlishi mumkin emas. 22. Pensiya jamgʻarmasining yuridik shaxs soliq toʻlovchi sifatida roʻyxatga olingan joydagi hududiy boshqarmalari qonunchilikka muvofiq ushbu Nizomning 21-bandida koʻrsatilgan mablagʻlar yuridik shaxslar tomonidan oʻz vaqtida toʻlanmagan taqdirda, regress daʼvolar boʻyicha yuridik shaxslardan undirib olish huquqiga ega. 23. Yuridik shaxs soliq toʻlovchi sifatida roʻyxatga olingan joydagi Pensiya jamgʻarmasining tuman (shahar) boʻlimlari har chorakda Oʻzbekiston Respublikasi Kambagʻallikni qisqartirish va bandlik vazirligi tomonidan taqdim etilgan mehnat sharoitlari boʻyicha ish oʻrinlarini attestatsiyadan oʻtkazish sifati yuzasidan Davlat ekspertizasidan oʻtgan yuridik shaxslar hisobi toʻgʻrisidagi maʼlumotlar asosida soliq xizmati organlarini ushbu Nizomga 1-ilovaga muvofiq shakldagi hisob-kitobni topshirishi lozim boʻlgan yuridik shaxslar haqida xabardor qiladi. 24. Yuridik shaxs tugatilayotganda tugatish komissiyasi (tugatuvchi) majburiy tartibda Qonunning 12-moddasi “b” bandida nazarda tutilgan ish oʻrinlari boʻyicha eng kamida minimal talab qilingan maxsus ish stajiga ega boʻlgan shaxslarga ular Qonunning 7-moddasida nazarda tutilgan pensiya yoshiga yetguniga qadar boʻlgan muddatga pensiya toʻlash uchun sarflanadigan mablagʻlarni amalga oshirish kunida belgilangan pensiya miqdorida kapitallashtirilishni hisobga olgan holda ajratadilar. Pensiya miqdori Qonunning 31-moddasiga muvofiq aniqlangan oʻrtacha oylik ish haqining 60 foiziga teng boʻladi. 25. Qonunning 12-moddasi “b” bandiga muvofiq tayinlangan pensiya har xil ish beruvchilarda ishlagan fuqaro uchun hisoblangan taqdirda, Pensiya jamgʻarmasining xarajatlari har bir ish beruvchining mablagʻlari hisobidan solidar tartibda qoplanadi. 26. Pensiya jamgʻarmasining tuman (shahar) boʻlimlari har oyda Qonunning 14-moddasiga muvofiq pensiya toʻlangan oydan keyingi oyning 15-sanasiga qadar Oʻzbekiston Respublikasi Kambagʻallikni qisqartirish va bandlik vazirligining tuman (shahar) kambagʻallikni qisqartirish va bandlikka koʻmaklashish boʻlimlariga (keyingi oʻrinlarda — mahalliy mehnat organi) ishsiz maqomiga ega boʻlgan shaxslarga muddatidan oldin pensiyalar toʻlashga sarflangan xarajatlarni qoplash uchun zarur boʻlgan summalar toʻgʻrisidagi maʼlumotni taqdim etadi. Shuningdek, bir vaqtning oʻzida maʼlumotni axborot-kommunikatsiya texnologiyalaridan foydalangan holda soliq xizmati organlariga ham taqdim etadi. 27. Mahalliy mehnat organi ushbu Nizomning 28-bandida koʻrsatilgan xarajatlarni qoplash uchun mablagʻlarni shaxs Qonunning 7-moddasida belgilangan pensiya yoshiga yetguniga qadar Pensiya jamgʻarmasining tuman (shahar) boʻlimlari hisobraqamlariga Gʻaznachilik qoʻmitasining boʻlimlari orqali oʻtkazadi. 28. Mahalliy mehnat organi har oyda Qonunning 14-moddasiga muvofiq tayinlangan pensiyalar toʻlangan oydan keyingi oyning 25-sanasidan kechiktirmasdan ushbu xarajatlarni qoplaydi. 29. Pensioner hisobda turgan joy boʻyicha Pensiya jamgʻarmasining hududiy boshqarmalari ushbu Nizomning 28-bandida koʻrsatilgan pensiyalarni toʻlashga sarflangan mablagʻlarni mahalliy mehnat organi tomonidan oʻz vaqtida toʻlanmagan taqdirda, qonunchilikka muvofiq regress daʼvo arizalari boʻyicha undiradi. 30. Pensionerning yashash joyi boʻyicha Pensiya jamgʻarmasining hududiy boshqarmasi har oyda keyingi oyning 1-sanasiga qadar yuridik shaxsga mehnat vazifalarini bajarish bilan bogʻliq holda mehnatda mayib boʻlish va kasb kasalligi oqibatida tayinlangan boquvchisini yoʻqotganlik hamda nogironlik pensiyalarini toʻlashga sarflangan xarajatlarni qoplash toʻgʻrisida regress talabnomani yuboradi. 31. Pensioner hisobda turgan joy boʻyicha Pensiya jamgʻarmasining tuman (shahar) boʻlimlari xodimlarning mehnat vazifalarini bajarish bilan bogʻliq holda mehnatda mayib boʻlish va kasb kasalligi oqibatida tayinlangan boquvchisini yoʻqotganlik hamda nogironlik pensiyalari toʻlangan oydan keyingi oyning 15-sanasiga qadar axborot-kommunikatsiya texnologiyalaridan foydalangan holda, soliq xizmati organlariga amalga oshirilgan xarajatlarini undirish (qoplash) toʻgʻrisidagi maʼlumotlarni yetkazadilar. 32. Xodimlarning mehnat vazifalarini bajarish bilan bogʻliq holda mehnatda mayib boʻlish va kasb kasalligi oqibatida tayinlangan boquvchisini yoʻqotganlik va nogironlik pensiyalari summalari yuridik shaxslar tomonidan mazkur pensiyalar toʻlangan butun davr uchun qoplanadi. Bunda xarajatlar toʻlovi har oyda pensiya toʻlangan oydan keyingi oyning 25-sanasidan kechiktirmasdan amalga oshiriladi. Pensionerning hisobga turgan joyi boʻyicha Pensiya jamgʻarmasining hududiy boshqarmalari ushbu Nizomda koʻrsatilgan pensiyalarni toʻlashga sarflangan mablagʻlar yuridik shaxslar tomonidan oʻz vaqtida toʻlanmagan taqdirda, qonunchilikka muvofiq regress daʼvo arizalari boʻyicha yuridik shaxslardan undirilishini (qoplanishini) taʼminlaydilar. 33. Xodim mehnatda mayib boʻlish va kasb kasalligi oqibatida mehnat qobiliyatini har xil ish beruvchilarda yoʻqotgan taqdirda, har bir ish beruvchi mablagʻlarni solidar tartibda qoplaydi. Agar mehnatda mayib boʻlish va kasb kasalligi oqibatida mehnat qobiliyatini yoʻqotish darajasini birlamchi aniqlashda (birinchi ish beruvchida) nogironlik guruhi belgilanmagan boʻlib, keyinchalik esa yangi olingan mehnatda mayib boʻlish yoki kasb kasalligi oqibatida mehnat qobiliyatini yoʻqotish darajasi nogironlik guruhini belgilash bilan birga amalga oshirilgan boʻlsa, pensiyalarni toʻlashga sarflangan Pensiya jamgʻarmasi xarajatlari nogironlik guruhi qaysi ish beruvchi davrida belgilangan boʻlsa, shu ish beruvchi tomonidan qoplanadi. 34. Mehnatda mayib boʻlish yoki kasb kasalligi uchun javobgar yuridik shaxs tugatilgan taqdirda, tugatish komissiyasi (tugatuvchi) yuridik shaxsning tugatish kuniga tayinlangan pensiya miqdorida kapitallashtirilishni hisobga olgan holda, ajratmalarni majburiy ravishda quyidagi tartibda amalga oshiradi: a) mehnatda mayib boʻlish va kasb kasalligi oqibatidagi nogironlik boʻyicha pensiyalarni toʻlash uchun: agar nogironlik muayyan davrga belgilangan boʻlsa, nogironlikning amal qilish muddatiga, biroq kamida besh yil uchun; agar nogironlik muddatsiz belgilangan boʻlsa, ajratmalarni hisoblab chiqish sanasida xodimlar Oʻzbekiston Respublikasida kutilayotgan oʻrtacha umr koʻrish davomiyligigacha boʻlgan muddatga; b) boquvchisini yoʻqotganlik pensiyalari boʻyicha mehnatga qobiliyatsiz oila aʼzolariga nisbatan: oʻn sakkiz yoshga yetmagan oila aʼzolariga — ular ushbu yoshga yetgunlariga qadar, oʻquvchi yoki talaba hisoblansa 23 yoshga yetgunlariga qadar; vafot etgan boquvchining farzandlari, aka-ukalari, opa-singillari yoki nabiralarini boqqan oila aʼzolariga — boquvchining farzandlari, aka-ukalari, opa-singillari yoki nabiralari, ishlovchilarga bolaga qarash uchun ish haqi saqlanmagan taʼtilda boʻlish huquqini beradigan yoshga toʻlgunga qadar; ota, ona, oʻgay ota, oʻgay ona, xotin, erga — agar ular Qonunning 7-moddasida nazarda tutilgan pensiya yoshiga toʻlgan yoki nogironligi boʻlgan shaxs boʻlsalar, shuningdek, buva va buviga — agar Qonunga muvofiq ularni boqishi shart boʻlgan kishilar boʻlmasa, ajratmalarni hisoblab chiqish sanasida ular Oʻzbekiston Respublikasida kutilayotgan oʻrtacha umr koʻrish davomiyligiga qadar boʻlgan muddatga. 35. Agar Oʻzbekiston Respublikasida kutilayotgan oʻrtacha umr koʻrish davomiyligi va mehnat vazifalarini bajarishda mehnatda mayib boʻlish yoki kasb kasalligi oqibatida boquvchisini yoʻqotganlik va nogironlik pensiyasini olishga huquqi boʻlgan fuqaroning yoshi oʻrtasidagi farq 5 yildan kam boʻlsa, shuningdek, agar fuqaroning yoshi Oʻzbekiston Respublikasida kutilayotgan oʻrtacha umr koʻrish davomiyligidan koʻp boʻlsa, u holda mablagʻlar kamida 5 yil uchun toʻlanishi lozim. 36. Pensiyalarni toʻlashga sarflangan Pensiya jamgʻarmasining xarajatlari yuridik shaxslar tomonidan qoplanishi 200110 mablagʻlar manbai va daromadlar kodlari bilan daromadlarning quyidagi shaxsiy gʻazna hisobvaraqlariga qoplab beriladi: 3214101 — Qonunning 12-moddasi “b” bandiga asosan imtiyozli pensiya toʻlashni qoplash uchun ajratmalar; 3214115 — yirik soliq toʻlovchilar tomonidan Qonunning 12-moddasi “b” bandiga asosan imtiyozli pensiya toʻlashni qoplash uchun ajratmalar; 3214116 — Qoraqalpogʻiston Respublikasi, viloyatlar va Toshkent shahar soliq boshqarmalarida hisobi yuritiladigan soliq toʻlovchilar tomonidan Qonunning 12-moddasi “b” bandiga asosan imtiyozli pensiya toʻlashni qoplash uchun ajratmalar; 3214102 — mahalliy mehnat organi tomonidan belgilangan tartibda berilgan taqdimnoma asosida Qonunning 14-moddasiga muvofiq tayinlangan yoshga doir pensiyalarni toʻlash xarajatlarini qoplash mablagʻlari; 3999059 — Qonunning 15-moddasiga asosan mehnatda mayib boʻlganlik yoki kasb kasalligi oqibatida nogironligi boʻlgan shaxslarning va boquvchisini yoʻqotganlik pensiyalarini qoplash mablagʻlari; 3999060 — Qonunning 15-moddasiga asosan mehnatda mayib boʻlganlik yoki kasb kasalligi oqibatida nogironligi boʻlgan shaxslarning va boquvchisini yoʻqotganlik pensiyalarini yirik soliq toʻlovchilar tomonidan qoplash mablagʻlari; 3999061 — Qonunning 15-moddasiga asosan mehnatda mayib boʻlganlik yoki kasb kasalligi oqibatida nogironligi boʻlgan shaxslarning va boquvchisini yoʻqotganlik pensiyalarini Qoraqalpogʻiston Respublikasi, viloyatlar va Toshkent shahar soliq boshqarmalarida hisobi yuritiladigan soliq toʻlovchilar tomonidan qoplash mablagʻlari. 37. Ish kuni davomida Gʻaznachilik qoʻmitasi Yagona gʻazna hisobvaragʻiga kelib tushgan hamda 200110 mablagʻlar manbai va 3999059, 3999060, 3999061 daromad kodlari bilan daromadlarning tegishli shaxsiy gʻazna hisobvaraqlarida aks ettirilgan qoplanadigan summalar shu ish kuni davomida quyidagi foizlarda ajratiladi: mablagʻlarning 85 foizi Pensiya jamgʻarmasining daromadiga; mablagʻlarning 15 foizi Pensiya jamgʻarmasining ijro etuvchi apparati va hududiy boshqarmalari uchun ochilgan 200110 mablagʻlar manbasi va 3214104 daromad kodi bilan daromadlarning tegishli shaxsiy gʻazna hisobvaraqlariga Pensiya jamgʻarmasi xodimlarini ijtimoiy qoʻllab-quvvatlash va moddiy ragʻbatlantirish maqsadida ajratiladi. Bunda ajratilgan mablagʻlarning 7,5 foizi Pensiya jamgʻarmasining ijro etuvchi apparati, qolgan 7,5 foizi Pensiya jamgʻarmasining hududiy boshqarmalari oʻrtasida taqsimlanadi. 38. Oʻzbekiston Respublikasi Iqtisodiyot va moliya vazirligi tomonidan har kuni Pensiya jamgʻarmasi mablagʻlarining qoplanishi boʻyicha kelib tushgan mablagʻlarga oid maʼlumotlar elektron shaklda axborot-kommunikatsiya texnologiyalardan foydalangan holda Soliq qoʻmitasiga taqdim etiladi. 39. Xodimlarning mehnat vazifalarini bajarish bilan bogʻliq holda mehnatda mayib boʻlish va kasb kasalligi oqibatida tayinlangan boquvchisini yoʻqotganlik va nogironlik pensiyalarini toʻlashga sarflangan xarajatlar boʻyicha qarzdorligi mavjud yoki Qonunning 12-moddasi “b” bandiga asosan tayinlangan pensiyalarni toʻlashga sarflangan xarajatlarni qoplash uchun hisob-kitob taqdim etuvchi yuridik shaxs tugatilayotganda tugatuvchi Pensiya jamgʻarmasi tuman (shahar) boʻlimlaridan olingan maʼlumotlarga muvofiq tugatilayotgan yuridik shaxs oʻzlari soliq toʻlovchi sifatida roʻyxatga olingan soliq xizmati organlariga koʻrsatib oʻtilgan pensiyalarni toʻlashga sarflanadigan keyingi xarajatlarni ajratmalar amalga oshirilayotgan sanadagi pensiya miqdorini hisobga olgan holda kapitallashtirish uchun tegishli hisob-kitoblarni taqdim etadi. 40. Tugatilayotgan yuridik shaxsning mol-mulki yetishmaganligi tufayli undirilmagan qarzdorlik summasi umidsiz soliq qarzdorligini hisobdan chiqarish uchun belgilangan tartibda hisobdan chiqarilishi kerak. Bunda ushbu yuridik shaxs boʻyicha xarajatlarni qoplash summasini bundan keyin hisoblash umidsiz qarzdorlik hisobdan chiqarilgan sanadan boshlab toʻxtatiladi. 41. Pensiya jamgʻarmasi xarajatlarini qoplash boʻyicha qarzi boʻlgan yuridik shaxs uning bank hisobvaragʻida pul mablagʻlarining mavjudligidan qatʼiy nazar, ushbu Nizomda belgilangan toʻlov muddatidan kechiktirmay, qarzni toʻlash uchun toʻlov topshiriqnomasini unga xizmat koʻrsatuvchi tijorat bankiga taqdim etishi shart. 42. Ushbu Nizomda koʻrsatilgan Pensiya jamgʻarmasining pensiyalarni toʻlashga ajratilgan xarajatlari yuridik shaxslar tomonidan oʻz vaqtida qoplanmagan taqdirda, qoplanishi lozim boʻlgan summaning har bir kechiktirilgan kuni uchun qarzdorlik summasining 100 foizidan koʻp boʻlmagan miqdorda penya hisoblanadi va undiriladi. Penyaning foiz stavkasi Oʻzbekiston Respublikasi Markaziy bankining qarzdorlikni qoplash davrida amalda boʻlgan qayta moliyalash stavkasining uch yuzdan biriga teng etib qabul qilinadi. Penyalar soliq organlari tomonidan soliq toʻlovchining bank xisobvaraqalaridagi mablagʻlaridan, shuningdek, soliq toʻlovchining boshqa mol-mulki hisobidan majburiy ravishda undirilishi mumkin. 43. Yuridik shaxs qayta tashkil etilgan (qoʻshib yuborish, qoʻshib olish, boʻlish, ajratish, oʻzgartirish) taqdirda, ushbu Nizomning 21, 28 va 32-bandlarida koʻrsatilgan pensiyalarni toʻlashga sarflangan xarajatlarni qoplash majburiyati uchun uning huquqiy vorisi javob beradi. Xarajatlarni toʻlash toʻgʻrisidagi barcha talablar (daʼvolar) ham vorisga beriladi. 44. Oʻzbekiston Respublikasi Kambagʻallikni qisqartirish va bandlik vazirligi mehnat sharoitlari boʻyicha ish oʻrinlarini attestatsiyadan oʻtkazish sifati yuzasidan Davlat ekspertizasi asosida tegishli tashkilotlarning hisobi yuritilishini taʼminlaydi, shu jumladan, axborot-kommunikatsiya texnologiyalaridan foydalanilgan holda axborot almashish boʻyicha Pensiya jamgʻarmasi bilan oʻzaro hamkorlik qiladi. 45. Pensiya jamgʻarmasining hududiy boshqarmalari yuridik shaxsning talabnomasiga muvofiq qoʻshimcha toʻlov uchun mablagʻlarni moliyalashtiradi. Yuridik shaxs tomonidan nogironligi boʻlgan 16 yoshgacha bolaning ota-onasidan biriga, vasiy va homiyga qoʻshimcha dam olish kunlari uchun qoʻshimcha toʻlov xarajatlarini toʻlashga Pensiya jamgʻarmasidan mablagʻlarni olish talabnomalari (keyingi oʻrinlarda — talabnoma) ushbu Nizomga 2-ilovaga muvofiq qogʻozda yoki elektron shaklda elektron hujjatga doir talablarga rioya etilgan holda, ushbu Nizomga 3 va 4-ilovalarga muvofiq taqdim etiladi. Talabnomada koʻrsatilgan maʼlumotlarning toʻgʻriligi uchun javobgarlik yuridik shaxs zimmasiga yuklanadi. 46. Yuridik shaxslar keyingi oyning 10-sanasidan kechiktirmasdan yuridik shaxs soliq toʻlovchi sifatida roʻyxatga olingan Pensiya jamgʻarmasining tuman (shahar) boʻlimlariga talabnomalarni taqdim etadilar. Talabnoma oʻrnatilgan tartibda rahbarlik vazifalarini amalga oshiruvchi shaxs, buxgalteriya hisobi va moliyaviy boshqarish vazifalarini amalga oshiruvchi shaxs tomonidan imzolangan boʻlishi lozim. Elektron hujjat tarzida taqdim etilgan yuridik shaxslar talabnomalari yuridik shaxslar rahbarining elektron raqamli imzosi bilan tasdiqlanadi. Agar talabnomani qabul qilish muddatining soʻnggi kuni dam olish yoki bayram (ishlanmaydigan) kunlariga toʻgʻri kelib qolgan hollarda, keyingi ish kuni talabnomani qabul qilish muddatining soʻnggi kuni hisoblanadi. 47. Talabnoma ushbu Nizomning 48-bandida belgilangan holatlardan tashqari Pensiya jamgʻarmasining tuman (shahar) boʻlimi tomonidan qabul qilinadi. Qabul qilingan talabnoma Pensiya jamgʻarmasining axborot tizimida qayd etiladi. 48. Yuridik shaxs tomonidan taqdim etilgan talabnoma quyidagi hollarda qaytariladi: qogʻoz koʻrinishida taqdim etilgan talabnoma belgilangan shaklda rasmiylashtirilmaganda, shuningdek, unda masʼul shaxslarning imzolari boʻlmaganda yoki rasmiylashtirilgandan soʻng unga oʻzgartirish va tuzatishlar kiritilgan boʻlsa; qogʻoz koʻrinishidagi talabnomaga reyestr ilova qilinmaganda; talabnoma va ilova qilingan reyestr summalari oʻrtasida farqlar mavjud boʻlganda; 888 shartli hisobvaraqlar raqamida ikkilamchi hisobvaragʻi mavjud boʻlmagan taqdirda (budjet tashkilotlari bundan mustasno); elektron talabnoma yuridik shaxs rahbarining elektron raqamli imzosi bilan tasdiqlanmaganda; talabnoma ushbu Nizomning 46-band birinchi xatboshisida belgilangan muddatdan soʻng taqdim etilganida. 49. Qabul qilingan talabnomalar boʻyicha shu kunning oʻzida yuridik shaxslarning jamlanma talabnomasi tuzilib, u boʻlim boshligʻi tomonidan Pensiya jamgʻarmasining axborot tizimida tasdiqlanadi va Pensiya jamgʻarmasi hududiy boshqarmasiga axborot tizimi orqali yuboriladi. 50. Pensiya jamgʻarmasining hududiy boshqarmasi talabnomalarni Pensiya jamgʻarmasining tuman (shahar) boʻlimlari kesimida jamlaydi va har oyning 13-sanasiga qadar Pensiya jamgʻarmasining hududiy boshqarmasi boshligʻi hamda pensiya, nafaqa va boshqa toʻlovlarni moliyalashtirish shuʼbasi mudiri tomonidan Pensiya jamgʻarmasining axborot tizimida tasdiqlanadi. Tasdiqlangan talabnomalar avtomatik tarzda axborot tizimi orqali Pensiya jamgʻarmasi ijro etuvchi apparatiga moliyalashtirish uchun yuboriladi. 51. Pensiya jamgʻarmasining hududiy boshqarmasi tomonidan axborot tizimida tasdiqlangan talabnomalar Pensiya jamgʻarmasining ijro etuvchi apparati, hududiy boshqarmasi tomonidan moliyalashtirish uchun asos hisoblanadi. 52. Talabnomalarni moliyalashtirish uchun toʻlov hujjatlari yuridik shaxslar tomonidan qogʻoz koʻrinishida yoki elektron hujjat shaklida taqdim etilgan maʼlumotlar asosida shakllantiriladi. 53. Pensiya jamgʻarmasining tuman (shahar) boʻlimlari yuridik shaxslar tomonidan (budjetdan moliyalashtiriladigan yuridik shaxslardan tashqari) qoʻshimcha toʻlov boʻyicha xarajatlarning toʻlanishi uchun kelib tushgan mablagʻlarni kirim qilish uchun yuridik shaxslar asosiy depozit hisobvaraqlariga xizmat koʻrsatuvchi banklarda 888 shartli hisobvaraqlar raqami bilan ikkilamchi hisobvaraqlarni ochadilar. 54. Gʻazna ijrosi bilan qamrab olinmagan budjetdan moliyalashtiriladigan yuridik shaxslarga Pensiya jamgʻarmasining hududiy boshqarmasi qoʻshimcha toʻlov boʻyicha xarajatlarni toʻlash uchun mablagʻlarni ularning budjet mablagʻlari boʻyicha tegishli depozit hisobvaraqlariga oʻtkazadi. Gʻazna ijrosi bilan qamrab olingan budjetdan moliyalashtiriladigan yuridik shaxslar boʻyicha Pensiya jamgʻarmasining hududiy boshqarmasi qoʻshimcha toʻlov boʻyicha xarajatlarni toʻlash uchun mablagʻlarni tegishli shaxsiy gʻazna hisobvaragʻiga oʻtkazadi. Bunda budjetdan moliyalashtiriladigan yuridik shaxslar tegishli budjet tasnifi moddalari boʻyicha alohida talabnoma tuzadi va xarajatlar amalga oshiriladigan ushbu moddalarning (depozit va shaxsiy) hisobvaraqlarini belgilab koʻrsatadi. 55. Pensiya jamgʻarmasining ijro etuvchi apparati Pensiya jamgʻarmasi hududiy boshqarmalari tomonidan taqdim etilgan umumlashtirilgan talabnomalarga asosan joriy toʻlov oyining 15-sanasigacha moliyalashtiradi. 56. Pensiya jamgʻarmasi hududiy boshqarmalari tomonidan Pensiya jamgʻarmasi ijro etuvchi apparatidan kelib tushgan mablagʻlar asosida taqdim etilgan talabnomalarga koʻra ikki ish kuni davomida tegishli yuridik shaxslarga moliyalashtiradi. 57. Qoʻshimcha toʻlov uchun olingan mablagʻlar qatʼiy nazoratda boʻlishi va faqatgina talabnomada nazarda tutilgan maqsadlar uchun foydalanilishi shart. Hisob-kitoblarda kerakli summalarni qasddan buzib koʻrsatishga va ulardan maqsadga nomuvofiq foydalanishga yoʻl qoʻygan mansabdor shaxslar qonunchilik hujjatlarida nazarda tutilgan tartibda toʻlov intizomiga rioya etilishi yuzasidan shaxsan javob beradilar. 58. Yuridik shaxslar (budjetdan moliyalashtiriladigan yuridik shaxslardan tashqari) oʻz mablagʻlari mavjud boʻlgan hollarda, keyinchalik toʻlangan summalarni Pensiya jamgʻarmasi mablagʻlari hisobidan qoplash evaziga qoʻshimcha toʻlovni ish haqini toʻlash kunida (oʻz mablagʻlari hisobidan) toʻlash huquqiga egalar. Yuridik shaxslar tomonidan toʻlangan summalar Pensiya jamgʻarmasidan olingan mablagʻlar 888 shartli hisobvaraqlar raqamiga ega ikkilamchi hisobvaraqdan xarajatlar toʻlab berilgan asosiy hisobvaraqqa pul oʻtkazish yoʻli bilan qoplanadi. 59. Pensiya jamgʻarmasiga ijtimoiy soliq hisob-kitoblarining toʻgʻriligi, toʻliq va oʻz vaqtida toʻlanganligi ustidan nazorat soliq xizmati organlari tomonidan qonunchilik hujjatlarida belgilangan tartibda amalga oshiriladi. Soliq xizmati organlari qonunchilik hujjatlariga muvofiq yuridik shaxslarga nisbatan ijtimoiy soliqni hisoblash tartibi va toʻlov muddatlarini buzganligi uchun javobgarlik choralarini qoʻllaydilar. Xodimlarning mehnat vazifalarini bajarish bilan bogʻliq holda mehnatda mayib boʻlish va kasb kasalligi oqibatida tayinlangan boquvchisini yoʻqotganlik va nogironlik pensiyalarini toʻlashga sarflangan xarajatlar boʻyicha qarzdorligi mavjud yoki Qonunning 12-moddasi “b” bandi va 14-moddasiga asosan tayinlangan pensiyalarni toʻlashga sarflangan Pensiya jamgʻarmasi xarajatlarini tashkilotlar tomonidan toʻliq va oʻz vaqtida qoplanishi yuzasidan nazorat soliq xizmati organlari tomonidan qonunchilik hujjatlarida belgilangan tartibda amalga oshiriladi. 60. Qonunning 12-moddasi “b” bandi va 14-moddasiga asosan imtiyozli asoslarda muddatidan oldin tayinlangan yoshga doir pensiyalarni va xodimlarning mehnat vazifalarini bajarish bilan bogʻliq holda mehnatda mayib boʻlish hamda kasb kasalligi oqibatida tayinlangan boquvchisini yoʻqotganlik va nogironlik pensiyalari uchun Pensiya jamgʻarmasining xarajatlari yuridik shaxs tomonidan belgilangan muddatlarda qoplanmagan yoki toʻliq qoplanmagan taqdirda, soliq xizmati organlari ushbu qarzdorlikni yuridik shaxslarning bank xisobvaraqalaridagi, shu jumladan, korporativ-kartochkalardagi mablagʻlaridan majburiy tarzda undiradi. 61. Ushbu Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. STIR Hujjat turi / Hisobot davri: oy Chorak Hisobot yili Hujjat turi: 1-hisob-kitob, 2-qayta hisob-kitob (kasr orqali qayta hisob-kitobning raqami) Yuridik shaxsning toʻliq nomi ____________________________________________________ Ishlovchilar soni ____________ nafar kishi kichik tadbirkorlik subyektlari oʻrta tadbirkorlik subyektlari yirik tadbirkorlik subyektlari budjet tashkilotlari (keraklisiga “ν” belgisi qoʻyiladi) Davlat roʻyxatidan oʻtkazilganligi toʻgʻrisida guvohnoma Joylashgan joyi Pochta manzili Yuqori turuvchi tashkilot Xizmat koʻrsatuvchi bank Bank hisobvaragʻi Telefon raqami kod Oʻlchov birligi soʻm Hisob-kitobni taqdim etish muddati (kun/oy/yil) ______________________________________________ga taqdim etiladi (soliq hisobga olingan joydagi davlat soliq xizmati organi) Mazkur hisob-kitobda koʻrsatilgan maʼlumotlarning ishonchliligi va toʻliqligini tasdiqlayman: Soliq xizmati organining xodimi tomonidan toʻldiriladi Rahbar __________________ Mazkur hisob-kitob (keraklisiga “v” belgisi qoʻyilsin) qogʻoz shaklida elektron shaklida F.I.O. shaxsan pochta elektron pochta orqali orqali Imzo ________________ varaqda taqdim etildi Bosh buxgalter Taqdim etilgan sana F.I.O. (kun/oy/yil) Imzo F.I.O. Sana Imzo (kun/oy/yil) Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni 12-moddasi “b” bandiga muvofiq tayinlangan pensiyalarni toʻlash xarajatlarini qoplash boʻyicha HISOB-KITOB* Koʻrsatkichlar Satr kodi Oʻlchov birligi Yillik summa Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi boʻlimi maʼlumotlari asosida Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni 12-moddasi “b” bandiga muvofiq tayinlangan pensiyalarni oldingi yil uchun toʻlash boʻyicha hisoblangan xarajatlarni qoplash summasi 010 soʻm Oʻtkazilishi lozim boʻlgan minimal summa (hisob-kitobning 023-satri x 0,03 x 0,6) 020 soʻm Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni 12-moddasi “b” bandida nazarda tutilgan ish oʻrinlari soni 021 birlik Oldingi yildagi maʼlumotlar boʻyicha koʻrsatilgan ishlarda band boʻlgan xodimlarning oʻrtacha yillik soni 022 birlik Oʻzbekiston Respublikasining “Fuqarolarning davlat pensiya taʼminoti toʻgʻrisida”gi Qonuni 12-moddasi “b” bandida nazarda tutilgan ish oʻrinlarida band boʻlgan barcha xodimlarga toʻlangan yillik ish haqi summasi 023 soʻm Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasiga toʻlanishi lozim boʻlgan summa (agar 010 > 020 boʻlsa, 010 qator boʻyicha summa qoʻyiladi, agar 010 < 020 boʻlsa, 020 qator boʻyicha summa qoʻyiladi) 030 soʻm * Hisobot yilida bir marotaba 1-fevralga qadar taqdim etiladi. _____________ Rahbar ___________________ ________________________ (imzo) (F.I.O) ______ Bosh buxgalter ___________________ ________________________ (imzo) (F.I.O) Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi ____________________ tuman (shahar) boʻlimiga Yuridik shaxsning _____________________________________________________________ __________________________________________(toʻliq nomi) Yuridik shaxsning bank rekvizitlari _____________________________________________ __________________________________________(bank nomi, MFO, hisobvaraq raqami) Yuridik shaxsning STIR ______________________________________ Xodimlarning roʻyxatdagi oʻrtacha soni ____________________________________________ 20 ___ yil _________________ uchun xarajatlarni toʻlashga Pensiya jamgʻarmasidan mablagʻlarni olish TALABNOMASI T/r Koʻrsatkichlar Qoʻshimcha toʻlov oluvchilar soni Haqiqiy xarajatlar, soʻmda Shu jumladan, oʻtgan davr uchun, soʻmda 1. Nogironligi boʻlgan 16 yoshgacha bolalar qonuniy vakiliga qoʻshimcha dam olish kunlari haqining toʻlovi JAMI: * Har oyda hisobot oyidan keyingi oyning oʻninchi sanasiga qadar reyestr majburiy ilova qilingan holda taqdim etiladi Yuridik shaxs rahbari __________________________________ (imzo) Bosh buxgalter __________________________________ (imzo) 20 ___ yil _________________ uchun xarajatlarni toʻlashga Pensiya jamgʻarmasidan mablagʻlarni olish uchun ELEKTRON TALABNOMA Yuridik shaxsning nomi: ________________________________ Yuridik shaxsning STIR: Yuridik shaxsning hisob-kitob (gʻazna) hisobvaragʻi: ___________________ T/r F.I.O. Jismoniy shaxsning shaxsiy identifikatsiya raqami Nogironligi boʻlgan 16 yoshgacha bolalar qonuniy vakiliga dam olish kunlari haqi 1. 2. 3. Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasi ____________________ tuman (shahar) boʻlimiga _______________________________________ (yuridik shaxsning toʻliq nomi) STIR ____________________________ 20___ yil ____________ da Oʻzbekiston Respublikasi Iqtisodiyot va moliya vazirligi huzuridagi budjetdan tashqari Pensiya jamgʻarmasidan yuridik shaxs tomonidan nogironligi boʻlgan 16 yoshgacha bolaning ota-onasidan biriga, vasiy va homiyga qoʻshimcha dam olish kunlari haqining toʻlovi uchun mablagʻ olishga yuridik shaxs xodimlari REYESTRI T/r F.I.O. Jismoniy shaxsning shaxsiy identifikatsiya raqami Toʻlov miqdori (soʻmda) 1. 2. HAMMASI: Izoh: Jismoniy shaxsning shaxsiy identifikatsiya raqami koʻrsatilishi shart. Yuridik shaxs rahbari _________________________ (imzo) Bosh buxgalter _________________________ (imzo) 1. Vazirlar Mahkamasining “Fuqarolarning davlat pensiya taʼminoti toʻgʻrisida”gi Oʻzbekiston Respublikasining Qonuniga muvofiq pensiyalarni toʻlashga xarajatlarni qoplash tartibi toʻgʻrisida nizomni tasdiqlash haqida” 2014-yil 23-dekabrdagi 357-son qarori. 2. Vazirlar Mahkamasining “Fuqarolarning davlat pensiya taʼminoti tizimi yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2016-yil 27-iyundagi 189-son qaroriga ilovaning 4-bandi. 3. Vazirlar Mahkamasining “Fuqarolarning davlat pensiya taʼminoti tizimi yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2018-yil 25-sentabrdagi 766-son qaroriga ilovaning 6-bandi. 4. Vazirlar Mahkamasining “Fuqarolarning davlat pensiya taʼminoti tizimi yanada takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2019-yil 21-oktabrdagi 889-son qaroriga ilovaning 5-bandi. 5. Vazirlar Mahkamasining “Tibbiy-ijtimoiy ekspertiza xizmati tashkiliy tuzilmasini va faoliyatini tashkil etishga oid normativ-huquqiy hujjatlarni tasdiqlash toʻgʻrisida” 2022-yil 8-fevraldagi 62-son qaroriga 12-ilovaning 51-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida 2022-yil 4-apreldagi 153-son qaroriga ilovaning 354-bandi. 7. Vazirlar Mahkamasining “Savdo va xizmat koʻrsatish sohasida jamoatchilik nazorati samaradorligini oshirishga doir qoʻshimcha chora-tadbirlar toʻgʻrisida” 2022-yil 12-maydagi 255-son qaroriga 3-ilovaning 8-bandi. 8. Vazirlar Mahkamasining “Ijtimoiy himoyaga muhtoj ayrim toifadagi shaxslarga nafaqa va qoʻshimcha toʻlovlarni tayinlash hamda toʻlash tartibi toʻgʻrisidagi nizomlarni tasdiqlash va ushbu sohaga zamonaviy axborot texnologiyalarini keng joriy etish orqali davlat xizmati sifatini oshirishga doir qoʻshimcha chora-tadbirlar haqida” 2023-yil 23-martdagi 119-son qaroriga 3-ilovaning 6-bandi.